recursal/SuperWikiNEXT-32B huggingface dataset:
Animasi hanyutan Pangaea, superbenua purba
Daratan Eurasia *tidak* akan dianggap superbenua menurut Hoffman (1999).
Sebuah **superbenua** atau **adibenua** adalah himpunan kebanyakan atau semua blok benua bumi atau kraton yang membentuk sebuah daratan besar tunggal.

Takrifan
--------

Kefahaman mengenai ciri yang melayakkan adanya sesebuah superbenua boleh menjadi kabur. Banyak pakar tektonik seperti Hoffman (1999) menggunakan istilah "superbenua" bermaksud "sebuah kelompok merangkumi hampir semua benua". Definisi ini memberi ruang untuk tafsiran berbeza apabila melabelkan jasad benua dan lebih mudah terpakai bagi zaman Prakambria. Dengan menggunakan takrif yang pertama yang disediakan di sini, Gondwana (atau Gondwanaland) tidak dianggap superbenua, kerana daratan daripada Baltica, Laurentia dan Siberia juga wujud pada masa yang sama tetapi secara fizikal berasingan daripada satu sama lain. Daratan Pangaea adalah nama kolektif yang menerangkan semua benua ini apabila mereka berada berdekatan satu sama lain. Ini akan mengelaskan Pangaea sebagai sebuah superbenua. Menurut definisi oleh Rogers dan Santosh (2004), superbenua sebuah tidak wujud pada hari ini. Superbenua telah terhimpun dan berselerak beberapa kali pada masa geologi yang lampau (lihat jadual). Kedudukan benua telah secara tepat ditentukan kembali ke awal Jurasik. Walau bagaimanapun, sebelum 200 Ma, kedudukan benua adalah kurang dipastikan.

Superbenua sepanjang sejarah geologi menggunakan definisi umum| Nama superbenua | Usia (Ga: bilion tahun lalu, Ma: juta tahun lalu) |
| --- | --- |
| Ur (Vaalbara) | ~3.6–2.8 Ga |
| Kenorland | ~2.7–2.1 Ga |
| Protopangea-Paleopangea | ~2.7–0.6 Ga |
| Columbia (Nuna) | ~1.8–1.5 Ga |
| Rodinia | ~1.25–0.75 Ga |
| Pannotia | ~600 Ma |
| Pangaea | ~300 Ma |

Lihat juga
----------

* iconPortal Geografi

* Pemanasan global
* Superlautan

Rujukan
-------

1. 1 2 3  Hoffman, P.F. "The break-up of Rodinia, Birth of Gondwana, True Polar Wander and the Snowball Earth". Journal of African Earth Sciences, 17 (1999): 17–33.
2. ↑  Rogers, J.J.W.; Santosh, M. (2002). "Configuration of Columbia, a Mesoproterozoic Supercontinent" (PDF). *Gondwana Research*. **5** (1): 5–22. Bibcode:2002GondR...5....5R. doi:10.1016/S1342-937X(05)70883-2. Diarkibkan daripada yang asal (PDF) pada 2015-02-03.
3. ↑  Rogers, John J. W.; Santosh, M. (2004). *Continents and supercontinents*. New York: Oxford University Press. ISBN 978-0195165890. Dicapai pada 5 January 2021.
4. 1 2  Bradley, Dwight C. "Secular Trends in the Geologic Record and the Supercontinent Cycle." Earth Science Review. (2011): 1–18.
5. ↑  Flutaeu, Frédéric. "Earth dynamics and climate changes". C. R. Geoscience 335 (2003): 157–174.

Bacaan lanjut
-------------

* Nield, Ted, *Supercontinent: Ten Billion Years in the Life of Our Planet*, Harvard University Press, 2009, ISBN 978-0674032453

Pautan luar
-----------

* The Paleomap Project — Christopher R. Scotese
Di dalam rencana ini, nama keluarga ialah  *Lee*.
**Lee Jong-beom** (Korea: 이종범code: ko is deprecated , Hanja: 李鍾範; lahir 15 Ogos 1970) ialah bekas pemain besbol profesional Korea Selatan yang pernah beraksi untuk pasukan Kia Tigers (dahulunya Haitai Tigers) di Liga KBO dan pasukan Chunichi Dragons di Jepun. Beliau memulakan kariernya pada tahun 1993 sehinggalah persaraannya pada 2011. Lee dikenali sebagai "Anak Angin" (바람의 아들) atas faktor kepantasannya.[*perlu rujukan*] (Beliau juga digelar sebagai "Genius Besbol" dan "Ichiro Korea".)[*perlu rujukan*] Lee dianggap sebagai salah seorang pemain terbaik dalam sejarah besbol Korea dan dalam kalangan pemain terhebat KBO pada era 1990-an.

Lee telah meraih Anugerah Pemain Terbaik KBO, tersenarai dalam All-Star KBO sebanyak 13 kali serta pemenang enam kali Anugerah Sarung Tangan Emas KBO. Beliau juga pemegang rekod dalam satu musim bagi stolen base di KBO dan pernah merekodkan pukulan berkadar .393 bagi satu musim sekali gus menjadikan ia rekod kedua terbaik sepanjang zaman. Lee juga pemenang dua kali Anugerah Pemain Terbaik Siri Korea (beliau menjuarai Siri Korea empat kali bersama Tigers). Nombor jersi Lee iaitu 7 telah menjadi nombor persaraan oleh Kia Tigers pada 2012.

Beliau memulakan kariernya sebagai pemain shortstop sehingga tahun 1997. Seterusnya, beliau lebih banyak beraksi sebagai outfielder pada tahun-tahun berikutnya.

Lee mewakili pasukan besbol Korea dalam kejohanan World Baseball Classic 2006. Beliau telah telah memperoleh enam double dan membuat pukulan berkadar .400. Beliau juga disenaraikan ke dalam Pasukan Pilihan WBC sebagai outfielder bersama-sama dengan Ken Griffey Jr. dan Ichiro Suzuki.

Catatan
-------

1. ↑  Yoo Jee-ho. "2nd-generation KBO star wants to see more sons of ex-players thrive," Yonhap News Agency (July 04, 2020).

Pautan luar
-----------

* Retired player information from Korea Baseball Organization

Templat:Baseballstats
Jangan dikelirukan dengan pemadang dekat.
Pemadang dalam terdiri daripada *first baseman*, *second baseman*, *third baseman* serta *shortstop*.
**Pemadang dalam** (bahasa Inggeris: ***infielder***code: en is deprecated ) ialah posisi pemain besbol yang terdapat dalam empat kawasan dalam besbol iaitu di antara tapak pertama (*first base*) dan tapak ketiga (*third base*).

Pemadang dalam terdiri daripada empat posisi iaitu penjaga tapak pertama (*first baseman*, 1B), penjaga tapak kedua (*second baseman*, 2B), penjaga tapak ketiga (*third baseman*, 3B) dan pemadang dekat (*shortstop*, SS). Pada umumnya, ketiga-tiga pemain tersebut perlu menjaga tapak mereka masing-masing walaupun pemain pemadang dekat kadang kala bekerjasama dengan penjaga tapak kedua untuk mengawasi atau menjaga tapak kedua. Setiap posisi memerlukan kemahiran yang berlainan. Pemain yang memiliki kekurangan kemahiran menyerang atau bertahan perlu menjadi anggota barisan pemain pemula manakala pemain yang memiliki banyak kemahiran boleh beraksi di dua atau lebih posisi pemadang dalam asalkan mereka boleh dipanggil dari bangku untuk mengisi pelbagai peranan pertahanan. Pemain ini dikenali sebagai utility infielder.

Catatan
-------

1. ↑  "infielder". *Cambridge Dictionary*.
**Pantai Kuala Pak Amat** di Pengkalan Chepa Kota Bharu merupakan tapak pertempuran bersejarah yang pertama di Malaya antara tentera British dan Jepun pada 8 Disember 1941, hanya sejam sebelum berlakunya serangan ke atas Pearl Harbor yang terkenal itu. Pertempuran itu turut meyaksikan penengelaman kapal Jepun semasa pertempuran yang pertama, iaitu kapal pengangkut IJN Awajisan Maru (9,794 tan) yang merupakan kapal Jepun yang pertama bagi semua saiz yang ditenggelamkan semasa Perang Dunia II.

Pihak British telahpun membina Kubu Pantai Sabak sebagai persediaan sebarang serangan dari arah laut bagi melindungi lapangan terbang Pengkalan Chepa yang berhampiran. Ini disebabkan kedudukannya yang terletak di bahagian utara Tanah Melayu agak berdekatan dengan Siam dan Vietnam di mana pasukan musuh dijangka akan mara.

Rujukan
-------

* Arkib Negara Malaysia Diarkibkan 2012-02-29 di Wayback Machine

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Astro Box Office BollyOne HD** merupakan sistem saluran berbayar (PPV) di pelantar Astro di Malaysia. Ia menayangkan filem-filem Bollywood. Setiap bulan pelanggan akan dapat menonton sehingga 5 filem Bollywood terbaru dalam HD Dan sistem bunyi Dolby 5.1.

**Astro Box Office BollyOne HD** Menucapkan semua program filem-filem dan siri-siri baik dalam Hindi mempunyai ikut sarikata BM dan BI.

Astro Box Office BollyOne HD juga didapati di On Demand dan Astro GO.

Sejarah
-------

Astro Box Office dilancarkan pada tahun 2001 sebagai Astro Showcase. Pada masa itu ia menayangkan filem dan percuma ke udara untuk seketika. Selepas itu, pada pelanggan dikehendaki membayar RM 14.95 untuk menonton satu filem.

Season Pass dilancarkan pada tahun 2002. Pada masa itu ia cuma menayangkan acara sukan.

Pada tahun 2003, Astro Showcase dan Season Pass bergabung menjadi Astro Box Office Movies dan Astro Box Office Sport.

Kini, ia dikategorikan semula sebagai Astro Box Office Movies Tayangan Hebat, Astro Box Office Movies Thangathirai, Astro Box Office BollyOne HD, dan Astro Box Office Sport serta Astro Box Office Events.

Selepas 9 tahun bersiaran di Astro, saluran ini ditamatkan pada 30 April 2023 dan digantikan oleh Zee Cinema HD 1 jam kemudian.

Rujukan
-------

1. ↑
Rencana ini ialah mengenai novel 2015.  Untuk filem 2020 bertajuk sama, sila lihat Town Mall (filem).

***Town Mall*** ialah novel 2015 oleh penulis novel Malaysia, Hasrudi Jawawi, dikeluarkan pada 25 Oktober 2015 oleh Buku Prima. Sebuah filem adaptasi novel ini dikeluarkan pada 2020.

Perihal
-------

*Town Mall* ialah novel pertama tulisan Hasrudi Jawawi, diterbitkan oleh Buku Prima dan dikeluarkan pada 25 Oktober 2015. Dalam temuramah bersama Astro Gempak, Hasrudi meluahkan rasa gembira apabila karyanya diadaptasi ke filem: "Perasaan saya sangat gembira! Lebih-lebih lagi, novel *Town Mall* ini merupakan novel seram pertama tulisan saya. Sejujurnya, saya sukar untuk menggambarkan perasan saya dengan kata-kata apabila mendapat tahu hasil tulisan saya diangkat dalam naskhah yang lebih besar,".

Sinopsis
--------

Bangunan terbengkalai itu punya misteri tersendiri. Desas-desus mengatakan, projek itu terbengkalai disebabkan berlakunya gangguan makhluk halus pada pekerja-pekerja pembinaan dan jurutera yang menguruskan projek itu, menyebabkan projek itu tidak dapat disiapkan.

Selepas hampir 10 tahun terbengkalai, sebuah syarikat pembinaan tempatan yang terkenal di negara ini cuba menyambung semula kerja-kerja pembinaan dengan harapan bangunan itu akan menjadi sebuah pusat membeli-belah terkenal dan terkemuka di bandar Seremban. Mampukah projek itu disiapkan dengan sempurna tanpa ada masalah? Adakah gangguan makhluk halus yang mengganggu sebelum ini benar-benar sudah tiada? Apakah hal yang berlaku 10 tahun lalu tidak akan berulang kembali?

Adaptasi filem
--------------

Rencana utama: Town Mall (filem)
*Town Mall* telah diadaptasikan sebagai sebuah filem oleh Enuja Production dan diarahkan oleh Eizlan Yusof dalam penampilan sulung arahannya. Asalnya dijadualkan untuk tayangan di pawagam pada 26 Mac 2020, namun tertangguh akibat pandemik COVID-19. Filem ini ditayangkan di Astro First pada 25 Jun 2020, menampilkan barisan pelakon termasuk Reen Rahim, Intan Ladyana, Nynaa Harizal, Adam Shahz, Jalaluddin Hassan, Erry Putra, Hafizuddin Fadzil, Nor Albaniah, Ku Faridah dan Farahdhiya.

Rujukan
-------

1. ↑  "Town Mall by Hasrudi Jawawi". Goodreads. Dicapai pada 12 Julai 2020.
2. ↑  Aqmar Mustaza (25 Jun 2020). "Town Mall inspirasi kisah benar". Sinar Harian. Dicapai pada 12 Julai 2020.
3. ↑  Kamaruddin Razal (25 Jun 2020). ""Sukar Untuk Saya Gambarkan..." - Karya Diadaptasi Ke Filem, Ini Respon Penulis Novel Town Mall". Astro Gempak. Dicapai pada 12 Julai 2020.
4. ↑  Budiey (18 Jun 2020). "Filem TOWN MALL Inspirasi Dari Kisah Benar Ditayangkan di Astro First". Sensasi Selebriti. Dicapai pada 12 Julai 2020.
**Koperal Mat Aznan Awang (28 Disember 1960 – 4 Oktober 1993)** ialah seorang anggota tentera Malaysia yang berasal dari Kampung Parit Panjang, Baling, Kedah. Pada 4 Oktober 1993 Allahyarham Kpl Mat Aznan terlibat dalam misi menyelamat 70 orang Renjer AS dan lima orang anggota Tentera Udara Amerika Syarikat yang dikepung di kawasan Pasar Bakhara, Mogadishu, Somalia oleh militia Farah Aideed. Beliau telah dikurniakan pingat SP pada 4 Jun 1994. 

Koperal Mat Aznan Awang telah terbabit dalam misi menyelamat 70 orang Renjer AS dan lima orang anggota Tentera Udara Amerika Syarikat yang dikepung di kawasan Pasar Bakara oleh militia Farah Aideed pada 4 Oktober 1993. Dalam operasi menyelamat tersebut, allahyarham Koperal Mat Aznan bertindak sebagai pemandu Kereta Perisai Pengangkutan Anggota (KPPA) jenis Condor.

Ketika dalam perjalanan, konvoi penyelamat tersebut telah diserang hendap dan kereta perisai yang dipandu oleh Allahyarham telah ditembak dengan senjata anti kereta kebal dari arah hadapan, yang menembusi cermin kalis peluru dan terkena bahagian bahu kiri Allahyarham serta mencederakan sembilan anggota yang lain. 

Dalam peristiwa ini, empat buah Kereta Perisai Pengangkutan Anggota (KPPA) jenis Condor juga musnah. Usaha menyelamat anggota tentera Amerika Syarikat ini telah diteruskan dan dilaksanakan dengan cemerlang oleh anggota MALBAT. 

Sebagai pengiktirafan pengorban wira-wira kita, negara Malaysia telah menganugerah pingat Seri Pahlawan Gagah Perkasa (SP) - Arwah 1042754 Prebet Mat Aznan Bin Awang (dinaikkan pangkat Koperal).

Kehidupan Peribadi
------------------

Allahyarham Koperal Mat Aznan Awang mendirikan rumah tangga dengan pasangannya Siti Zauyah Binti Yahya dan dikurniakan dua anak perempuan iaitu Nor Azlinda dan Hasyimah, Nor Azlinda kini meneruskan kerjaya allahyarham dalam tentera dan bertugas di batalion sama dengan berpangkat Staf Sarjan.

Rujukan
-------

1. ↑  Saya nak berani macam bapa saya.
2. ↑  Kenangan Black Hawk Down masih utuh
3. ↑  Harimau Malaysia di Somalia.

Pautan luar
-----------

* Keberanian Dan Pengorbanan Diarkibkan 2014-03-28 di Wayback Machine
* Black Hawk Down, Mogadishu 1993 - 19th Battalion Royal Malay Regiment in Joint Rescue Operation
**Sungai Sungi** ialah sungai yang terletak di Bali, Indonesia. Sumber sungai ini terletak di kawasan pergunungan di bahagian tengah-utara Bali. Sungai ini mengalir melalui tapak purba Mengwi dan memasuki laut di sebelah barat Kerobokan Kelod di selatan pantai.

Sungi membentuk sebahagian besar daripada sempadan timur Kabupaten Tabanan dan menyediakan air pengairan untuk 4 200 hektar sawah dalam tempoh satu kabupaten sahaja.

Raja pertama Mengwi, Tuhan Blayu membina sebuah empangan di Sungai Sungi. Menurut Henk Schulte Nordholt, empangan ini adalah sangat penting bagi ekonomi di sepanjang tebing sungai, menyediakan pengairan diperlukan untuk rakyat makmur.

Rujukan
-------

1. ↑  Rand McNally, *The New International Atlas*, 1993.
2. 1 2  J. Stephen Lansing, Murray P. Cox, Sean S. Downey, Marco A. Janssen and John W. Schoenfelder. "A robust budding model of Balinese water temple networks" (PDF). Massey Genomicus. m/s. 10 of 22 (map). Dicapai pada October 30, 2010.CS1 maint: multiple names: authors list (link)
3. ↑  Nordholt, Henk Schulte (1996). *The spell of power: a history of Balinese politics, 1650-1940*. KITLV Press. m/s. 58. ISBN 90-6718-090-4.


|  |  |
| --- | --- |
| Ikon tunas | Rencana berkenaan geografi Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Tanjiro Kamado (Bahasa Jepun: 竈門 炭治郎, Hepburn: Kamado Tanjirō) ialah watak fiksyen dan protagonis utama dalam manga Koyoharu Gotouge Demon Slayer: Kimetsu no Yaiba. Mingguan Shonen Jump No. 11 (Shueisha), yang dikeluarkan pada 15 Februari 2016, menampilkan karya pertama Koyoharu Gotouge. Tanjiro ialah seorang remaja yang meneruskan usaha untuk memulihkan kemanusiaan kakaknya, Nezuko, yang telah bertukar menjadi syaitan selepas keluarganya dibunuh oleh Muzan Kibutsuji berikutan serangan yang mengakibatkan kematian saudara-maranya yang lain. Selepas pertemuan dengan Giyu Tomioka, pembunuh syaitan, Tanjiro direkrut oleh Giyu untuk turut menjadi pembunuh syaitan untuk membantu kakaknya menjadi manusia semula dan membalas dendam keluarganya. Selain adaptasi anime Demon Slayer: Kimetsu no Yaiba Ufotable, Tanjiro juga telah muncul dalam novel ringan yang bertindak sebagai prekuel kepada manga.

Gotouge mencipta Tanjiro berikutan cadangan daripada editor mereka telah ntuk mempunyai watak utama yang cerah yang akan menonjol dalam naratif gelapnya. Reka bentuknya teldipengaruhi oleh Himura Kenshin daripada manga Nobuhiro Watsuki Rurouni Kenshin apabila memutuskan betapa androgini watak itu sepatutnya kelihatan. Watak ini disuarakan terutamanya oleh Natsuki Hanae dalam bahasa Jepun dan Zach Aguilar dalam bahasa Inggeris.

Watak itu telah diterima baik oleh pengkritik manga dan anime kerana sifat penyayang dan hubungannya dengan kakaknya di samping menjadi pejuang yang kuat. Ini telah menyebabkan watak itu memenangi pelbagai anugerah berdasarkan popularitinya dengan persembahan Hanae kerana dia juga menerima satu. Persembahan Aguilar juga mendapat sambutan yang menggalakkan.

Fail:NezukoTanjiroearlysketch.jpg Lakaran awal Nezuko dan Tanjiro
Tanjiro Kamado berasal daripada idea Koyoharu Gotouge yang melibatkan satu pukulan dengan motif Jepun. Tatsuhiko Katayama, editor mereka, bimbang tentang perang salib satu pukulan yang terlalu gelap untuk demografi muda dan meminta Gotouge sama ada mereka boleh menulis jenis watak utama lain yang akan menjadi "lebih cerah". Gotouge telah memetik isu dalam pembikinan watak kerana kontras yang dia ada dengan naratif gelap. Untuk keluaran bab ketujuh manga, Gotouge melukis muka depan Tanjiro menghunus pedangnya sambil tersenyum. Walau bagaimanapun, disebabkan oleh estetika yang berbeza yang dimiliki manga, mereka membuang lukisan itu dan sebaliknya melukis reka bentuk yang serupa dengan Tanjiro yang mempunyai ekspresi serius.

Rujukan
-------
**Kampung Sungai Kelambu** adalah sebuah kampung yang terletak di pinggir Pekan Banting, Selangor. Nama Kampung Sungai Kelambu adalah berasal daripada nama sepohon kayu besar iaitu *pohon Kelembau* yang tumbuh di tepi sungai. Bermula dengan pembukaannya pada tahun 1945 oleh sekumpulan peneroka yang datang daripada kampung-kampung berdekatan, Sungai Kelambu telah mencapai pelbagai perubahan dan kemajuan dari segi infrastruktur, ekonomi, sosiobudaya, pendidikan dan banyak lagi. Penduduk-penduduk kampung Sungai Kelambu hidup dengan harmoni dan aman damai di mana mereka menerapkan semangat kejiranan yang kuat serta saling tolong-menolong antara satu sama lain.

Kampung Sungai Kelambu diterajui oleh seorang pemimpin pelapis dari generasi kedua dengan wawasannya untuk menuju ke arah kemajuan dan pembangunan yang lebih bermakna di alaf baru abad ke-21 ini. Beliau yang dimaksudkan ialah Encik Dimyati @ Timyati b. Saparman yang merupakan ketua kampung yang ketiga bagi Kampung Sungai Kelambu.

Kampung Sungai Kelambu terletak di bawah kawasan Parlimen Sepang yang diwakili oleh YB. Dato’ Ir Mohd Zin b. Mohamed manakala Dewan Undangan Negeri(DUN) adalah di bawah Kawasan DUN Tanjung Sepat yang diwakili oleh YB Dato’ Dr. Hj. Karim b. Mansur. Kampung Sunagi Kelambu juga terletak di Daerah Kuala Langat iaitu di bawah pemantauan Tuan Asmawi bin Kasbi dan terletak di Mukim Tanjung Dua Belas(1) di mana Penghulu Mukim adalah Encik Abdul Aziz bin Kasim.

Kampung Sungai Kelambu mempunyai visi yang tersendiri iaitu untuk melahirkan sebuah masyarakat yang cemerlang, beridentiti dan berdaya tahan dengan berorientasikan budaya masyarakat desa yang maju dan kolektif. Bagi merealisasikan visi tersebut beberapa misi kampung telah diwujudkan iaitu (1) Mewujudkan masyarakat sejahtera, cemerlang, beridentiti dan berdaya tahan. (2) Menyediakan kemudahan infrastruktur yang berkualiti dan terancang, dan (3) Mewujudkan sumber ekonomi mapan dan rangkaian kerja yang responsif kepada perubahan.

### Lokasi Kampung Sungai Kelambu

Kampung Sungai Kelambu merupakan sebuah kampung yang terletak di Banting, Negeri Selangor, Malaysia. Dari pekan Banting menuju ke pantai Morib, kampung ini terletak di sebelah kiri jalan raya. Jika anda melepasi Hospital Banting, anda akan menemui simpang empat di mana terdapat lampu isyarat di situ. Anda juga akan nampak papan tanda ke Kg Sg Kelambu di kiri jalan. Untuk pengetahuan anda juga berdekatan dengan simpang tersebut adalah rumah Haji Sidek iaitu bapa kepada bekas pemain badminton negara. Seterusnya anda perlu belok ke kiri untuk menuju kampung ini. Jarak ke Kampung Sungai Kelambu dari simpang tersebut kira-kira 8 km. Semasa anda menuju ke Kg Sg Kelambu, anda akan melalui 2 buah kampung iaitu Kg Sg Lang baru dan Kg Sg Lang Tengah.

Pautan luar
-----------

* Portal Komuniti Warga Kampung Sungai kelambu
Lihat juga: Tangkak

| Mukim Tangkak |
| --- |
|  |
| **Geografi** |
| **Status** | Mukim |
| **Asal nama** | N/A |
| **Negara** |  Malaysia |
| **Negeri** |  Johor |
| **Daerah** | Tangkak |
| **Mukim** | Mukim Tangkak |
| **Keluasan** | N/A |

**Mukim Tangkak** merupakan pecahan kawasan pentadbiran bagi negeri Johor. 

Johor dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).

Pentadbiran
-----------

Mukim Tangkak merupakan salah sebuah mukim yang terdapat dalam negara Johor, dan juga merupakan satu dari mukim yang terletak dalam pentadbiran Daerah Tangkak.

Pautan luar
-----------

* KOD PENCAMAN LOT TANAH – Unique Parcel Identifier : UPI Diarkibkan 2017-12-27 di Wayback Machine

| * l
* b
* s
Daerah Tangkak |
| --- |
| Bandar | 
* Bukit Kangkar
* Parit Bunga
* Serom
* Sungai Mati
* Tangkak

 |
| Mukim | 
* Grisek
* Kesang
* Kundang
* Bukit Serampang
* Serom
* Tangkak

 |
| Pekan | 
* Grisek

 |
| Lihat juga: Mukim di Johor |
**Hamgyŏng** (*Hamgyŏng-do*; Sebutan bahasa Korea: [hamɡjʌŋ do]) adalah salah satu daripada Lapan Wilayah Korea semasa Dinasti Joseon. Hamgyŏng terletak di timur laut Korea. Ibu kota wilayah itu ialah Hamhŭng.

Sejarah
-------

Pada 1413, rantau timur laut sempadan Korea telah dibahagikan kepada Wilayah Yŏnggil (*Yŏnggil-do;* 영길도; 永吉道). Pada 1416, negeri ini telah ditukar nama Hamgil (*Hamgil-do;* 함길도; 咸吉道), dan pada 1470, Yŏngan (*Yŏngan-do;* 영안도; 永安道). Akhirnya, pada 1509, wilayah itu mengambil nama Hamgyŏng. Nama "Hamgyŏng" berasal dari nama-nama bandar utama Hamhŭng (함흥; 咸興) dan Kyŏngsŏng (경성; 鏡城).

Pada tahun 1895, wilayah itu telah digantikan oleh Daerah Kyŏngsŏng (*Kyŏngsŏng-bu;* 경성부; 鏡城府) di timur laut, Kapsan (*Kapsan-bu;* 갑산부; 甲山府) di barat laut, dan Hamhŭng (*Hamhŭng-bu;* 함흥부; 咸興府) di selatan.

Pada tahun 1896, Daerah Kyŏngsŏng telah disusun semula menjadi Wilayah Hamgyŏng Utara, dan Daerah Kapsan dan Hamhŭng telah disusun semula menjadi Wilayah Hamgyŏng Selatan. Wilayah Hamgyŏng Utara dan Selatan hari ini sebahagian daripada Korea Utara.

Geografi
--------

Hamgyŏng telah disempadani di barat oleh P'yŏngan, di selatan oleh Hwanghae dan Kangwŏn, di sebelah timur oleh Laut Jepun (Laut Timur Korea), dan di utara oleh China dan Rusia.

Wilayah itu dirujuk oleh nama serantau iaitu Kwanbuk. Kwannam kadang-kadang digunakan untuk merujuk kepada bahagian selatan wilayah itu, yang mana "Kwanbuk" digunakan untuk merujuk kepada bahagian utara.

Pautan luar
-----------

* Seoul City history article on Hanseong and 22 other late 19th-century districts (in Korean)

| * l
* b
* s
Lapan Wilayah Korea |
| --- |
| 
* Chungcheong
* Gangwon
* Gyeonggi
* Gyeongsang
* Hamgyong
* Hwanghae
* Jeolla
* Pyongan

 |
Filem **Dua Kali Lima** merupakan sebuah filem Melayu yang diterbitkan di Singapura pada tahun 1966. Filem Dua Kali Lima diterbitkan dalam bentuk filem hitam putih tanpa warna terbitan Cathay-Keris Film Productions. Filem Dua Kali Lima diarah oleh pengarah M. Amin pada 1966.

Ringkasan
---------

Mengisahkan persaingan perniagaan antara Kulob Kecil (Udo Omar) dan Kulob Besar (Ahmad Nisfu) yang tiada hentinya. Mereka bersaing dari kawasan perniagaan hinggalah ke rumah. Kedua-dua mereka mengusahakan perniagaan berasaskan tekstil dan fesyen, premis perniagaan mereka juga sebelah menyebelah. 

Ani (Anita Sarawak), Ana (Dewi Asiah), Mat (Mat Sentul) dan Abdul Wahid (Wahid Satay) masing-masing adalah anak kepada Kulob Kecil dan Kulob Besar. Mereka mula berkawan tetapi bapa mereka tidak berkenan. Mereka dua keluarga ini duduk di rumah sewa milik Sarah. 

Mat yang berkereta mewah cuba memikat Ana, manakala Abdul Wahid juga cuba bersaing dengan Mat untuk merebut cinta Ana. Keadaan jadi tak keruan bila mereka bersengketa kerana Ana bersama OK Mat, tetapi Abdul Wahid dan Ani juga tidak senang melihat mereka bahagia. Mereka berdamai dan Ani bersama Ok Mat dan Ana bersama Abdul Wahid. Disebabkan saling bersaing tanpa memikirkan kesan jangka panjang, strategi perniagaan Kulob Kecil dan Besar gagal dan dilanda masalah kewangan. 

Abdul Wahid dan Mat juga tidak digemari oleh bapa pasangan masing masing-masing. Tetapi mereka berusaha keras untuk memenangi hati bapa pasangan mereka dengan membantu melangsaikan hutang piutang. Kulob Besar dan Kecil kini bekerjasama dibawah satu bumbung sebagai *Kulob Bersatu Tailor*.

Pelakon
-------

* Mat Sentol sebagai Mat
* Wahid Satay sebagai Abdul Wahid
* Anita Sarawak sebagai Ani
* Dewi Asiah sebagai Ana
* Ahmad Nisfu sebagai Kulob Besar
* Udo Omar sebagai Kulob Kecil
* Siti Tanjung Perak sebagai Sarah
* Ani Yek sebagai isteri Kulob Besar

Isu Panas
---------

Meskipun filem ini diterbitkan di era 60an tetapi permasalahan sosial yang diketengahkan sama seperti harini bilamana anak-anak Kulop Besar dan Kecil dijodohkan oleh orang tua masing-masing tetapi anak perempuan mereka lebih suka mencari pasangan sendiri. 

Gejala sosial seperti pulang lewat malam, pergaulan tanpa batas lelaki dan perempuan, juga isu mengandung anak luar nikah diangkat dalam salah satu adegan filem ini. Sedangkan isu berat seperti mengandung tanpa nikah mula menjadi masalah sosial utama di negara ini mulai era 90an dan 2000an. Permasalahan ini sudah ada di era 60an lagi bila mana majoriti masyarakat Malaysia masih lagi konservatif dan tidak begitu terbuka pada budaya-budaya Barat yang menjadi kegemaran anak muda era itu.

Lagu
----

* Dua Kali Lima nyanyian Mat Sentul dan Wahid Satay
* Kasih Sayang nyanyian oleh Mat Sentul
* Kembang Kempis nyanyian oleh Wahid Satay dan Siti Tanjung Perak
* Pemuda Zaman Sekarang
* Hancor Hati

Rujukan
-------

Pautan luar
-----------

* Filem Dua Kali Lima
Lihat juga: Jementah

| Mukim Jementah |
| --- |
|  |
| **Geografi** |
| **Status** | Mukim |
| **Asal nama** | N/A |
| **Negara** |  Malaysia |
| **Negeri** |  Johor |
| **Daerah** | Segamat |
| **Mukim** | Mukim Jementah |
| **Keluasan** | N/A |

**Mukim Jementah** ialah mukim di Daerah Segamat, Johor, Malaysia. Ia ialah bandar kedua terbesar di daerah ini dengan kira-kira 15,000 penduduk yang terdiri daripada komuniti Cina di kawasan bandar dan dikelilingi beberapa kampung Melayu disekitarnya. Ia ialah bandar ketiga terbesar di daerah itu selepas Bandar Segamat dan Labis. Terletak dengan strategik 16 km dari Bandar Segamat melalui Laluan Persekutuan 23, Jementah ialah sebuah bandar penting di Segamat kerana ia juga menempatkan cawangan Kampus Johor Universiti Teknologi MARA.

Sejarah
-------

### Nama

Terdapat dua versi cerita tentang bagaimana Jementah mendapat namanya. Versi pertama ialah semasa penubuhan sebuah kampung yang kemudian menjadi pusat bandar Jementah, beberapa penduduk kampung mengadu, "Jemu, jemu, jemu! Asyik-asyik menebas lalang saja!", dan yang lain membalas, "Entah, entah, entah!". Daripada perkataan *jemu* dan *entah*, penduduk tempatan percaya bahawa gabungan kata-kata itu membentuk kata Jementah.[*perlu rujukan*]

Versi lain menyatakan bahawa penduduk kampung bosan dan bosan mengeluarkan lintah yang menyedut darah mereka semasa mereka bekerja. Oleh itu, gabungan perkataan jemu dan lintahmembentuk kata Jementah.[*perlu rujukan*]

### Perang Saudara Jementah

Pada tahun 1879, suatu perang saudara telah meletus akibat rasa tidak puas hati Tengku Alam Shah, putera gahara kepada Sultan Ali Iskandar Shah atas penyerahan daerah Muar ke bawah pemerintahan Sultan Abu Bakar.

Pentadbiran
-----------

Mukim Jementah merupakan salah sebuah mukim yang terdapat dalam Johor, dan juga merupakan salah satu mukim yang terletak dalam pentadbiran Daerah Segamat.

Pautan luar
-----------

* KOD PENCAMAN LOT TANAH – Unique Parcel Identifier : UPI Diarkibkan 2017-12-27 di Wayback Machine

| * l
* b
* s
Segamat |
| --- |
| Bandar | 
* Batu Anam
* Bekok
* Buloh Kasap
* Jementah
* Labis
* Segamat

 |
| Mukim | 
* Bekok
* Buloh Kasap
* Chaah
* Gemas
* Gemereh
* Jabi
* Jementah
* Labis
* Pogoh
* Sungai Segamat
* Sermin

 |
| Pekan | 
* Gemas Baru

 |
| Lihat juga: Mukim di Johor |
***Dewa Cinta*** merupakan drama Melayu arahan Harris Fadzilah dibintangi Fasha Sandha, Iqram Dinzly, Lana Nordin, Bkay Nair dan Black Hanifah. Drama ini telah bersiaran di slot Akasia dari 20 Jun – 28 Julai 2011.

Sinopsis
--------

Dewa Cinta berkisar mengenai Iqbal (Iqram Dinzly) yang dibesarkan penuh kemewahan oleh keluarga angkatnya, Norhan (Hafizuddin) dan Rohaya (Aida Khalida). Memori hitam pada zaman kanak-kanak akibat sikap ayah kandung yang sangat garang dan tegas terhadapnya selepas ibu dan kakaknya menghilangkan diri menyebabkan jiwa Iqbal mula memberontak dan selesa menyembunyikan sikap panas barannya di sebalik penampilan yang elite. Takdir menemukan Iqbal dengan June, seorang pemuzik dan penyanyi pub jelita yang lebih suka menyendiri, lantas Iqbal jatuh cinta dengan wanita yang lebih berusia daripadanya itu.

June pula masih mengharapkan kepulangan kekasih yang telah lapan tahun bermain muzik di luar negara tanpa khabar. Namun, janji setia telah dikhianati oleh kekasih yang rupa-rupanya telah pun berkahwin dengan perempuan lain dan June yang cuba mengubati hati yang luka menjadi semakin akrab dengan Iqbal. Walaupun berlainan darjat, namun ia bukan penghalang untuk dua insan untuk saling mengenali dan menyayangi. Sayangnya, bunga cinta yang baru berputik layu selepas penemuan penyiasat persendirian yang menunjukkan kemungkinan June ialah kakak kandung Iqbal yang sudah hilang sekian lama.

Kecewa lagi, June memilih untuk membawa diri ke Jakarta dan bercadang untuk menerima kontrak kerjayanya selama 3 tahun di situ. June hanya meninggalkan cincin pertunangan, hadiah hantaran dan sebuah lagu ciptaan sendiri khas untuk Iqbal iaitu "Dewa Cinta".

Lynn (Lana Nordin) yang telah lama menyimpan perasaaan terhadap Iqbal merebut peluang untuk menawan hati Iqbal. Fariz, adik kandung kepada June merupakan pesaing sengit kepada Iqbal dalam dunia perniagaan sentiasa berikhtiar untuk menjatuhkan Iqbal. Fariz telah bersuhabat dengan Selena dan Lynn bagi menjatuhkan Iqbal dan memusnahkan hubungan Iqbal dan June. Apakah yang akan terjadi seterusnya dalam perhubungan cinta mereka. Dewa Cinta ditayangkan di slot Akasia, setiap hari Isnin hingga Khamis jam 7.00 malam.

Pelakon
-------

### Pelakon utama

* Fasha Sandha sebagai June
* Iqram Dinzly sebagai Iqbal
* Lana Nordin sebagai Lynn
* Bkay Nair sebagai Selena
* Black Hanifah sebagai Niki

### Pelakon pembantu

* Hafidzuddin Fazil sebagai Borhan
* Aida Khalida sebagai Rohaya
* Zed Zaidi sebagai Fariz
* Adam Corrie sebagai Mr. Yow
* Marissa Yasmin sebagai Mariana
* Amanda Misbun sebagai Leha
* Zarynn Min sebagai Dewi Fatimah
* Aleza Shadan sebagai Rainis
* Wan Raja sebagai Hazim
* Nabila Huda srbagai Ona
* Amir Pearl sebagai Ayim
* Saiful Ghaz sebagai Man
* Ery Zulkhairy sebagai Hamid

Pautan luar
-----------

* Laman rasmi Dewa Cintaku di TV3

| TV3: Akasia, Isnin–Khamis, 6.30 petang |
| --- |
| Sebelumnya | **Dewa Cintaku** | Berikutnya |
| Nora Elena | Kasih Alia |
Pontian Kechil
**Pontian Kecil** merupakan sebuah bandar di Daerah Pontian, Johor, Malaysia. Nama ini diambil dari nama Sungai Pontian yang merentasi pekan ini dan bandar Pontian yang terletak di kuala sungai. Jadi kuala Sungai Pontian menjadi menjadi laluan bot nelayan pantai keluar dan masuk setiap pagi dan malam. Ramai penduduknya bekerja sebagai tauke, tekong dan awak-awak. Biasanya mereka adalah nelayan pantai di Selat Melaka dan mendaratkan ikan di kuala Pontian Kecil. 

Unit pelancongan kerajaan negeri Johor telah memajukan pekan ini dengan perancangan bandar yang lebih berkesan. Pantai paya bakau yang menghadap Selat Melaka telah dibina benteng daripada ketulan-ketulan batu memanjang. Oleh itu hakisan ombak dapat disekat dan bangunan perniagaan serta rekreasi telah dibina. Sebuah replika buah nanas telah dibina kerana Pontian juga terkenal dengan buah nanas.

| * l
* b
* s
Pontian |
| --- |
| Bandar | 
* Benut
* Pontian Kechil

 |
| Mukim | 
* Air Masin
* Api-api
* Ayer Baloi
* Benut
* Jeram Batu
* Pengkalan Raja
* Pontian
* Rimba Terjun
* Serkat
* Sungai
	+ Karang
	+ Pinggan

 |
| Pekan | 
* Nenas

 |
| Lihat juga: Mukim di Johor |
**Suruhanjaya Telekomunikasi Kebangsaan Filipina** (Bahasa Inggeris: ***National Telecommunications Commission***; Filipino: *Pambansáng Komisyón sa Telekomunikasyón*code: fil is deprecated ) disingkat **NTC**, ialah badan berkanun dari Jabatan Teknologi Maklumat dan Komunikasi yang bertanggungjawab untuk pengawasan, keselamatan dan kawalan semua perkhidmatan telekomunikasi di seluruh Filipina.

Suruhanjaya Telekomunikasi Kebangsaan Filipina kini dipimpin oleh Pesuruhjaya Gamaliel Cordoba, yang berkhidmat sejak Ogos 2009, dan berkhidmat dalam tiga pentadbiran bekas presiden Gloria Macapagal Arroyo dan Benigno Aquino III, dan Presiden terkini Rodrigo Duterte.

Sejarah
-------

Suruhanjaya Telekomunikasi Kebangsaan (NTC) dibentuk berdasarkan Perintah Eksekutif No. 546 yang dikuatkuasakan pada 23 Julai 1979, dan dianugerahkan dengan fungsi pengawalseliaan dan kuasi-kehakiman yang diambil alih oleh Dewan Komunikasi dan Biro Pengawalan Telekomunikasi, yang dihapuskan pada Perintah yang sama.

NTC ialah satu-satunya badan yang menjalankan bidang kuasa pengawasan, pengadilan dan pengawasan terhadap semua perkhidmatan telekomunikasi di seluruh negara. Untuk penguatkuasaan tanggungjawab ini secara berkesan, ia menerapkan dan mempromosikan panduan, dan peraturan yang berkaitan dengan operasi dan pemeliharaan pelbagai kemudahan dan perkhidmatan telekomunikasi di seluruh negara.

Walaupun bebas dalam hal fungsi peraturan dan kuasi-kehakimannya, NTC tetap di bawah pengawasan pentadbiran Jabatan Teknologi Maklumat dan Komunikasi sebagai agensi yang dilampirkan. Namun, sehubungan dengan fungsi kuasi-kehakimannya, keputusan NTC hanya dapat diajukan ke Mahkamah Agung Filipina.

Keberkesanan
------------

Suruhanjaya Telekomunikasi Kebangsaan telah "lepas tangan" sejak 1995 dengan meluluskan Undang-Undang Republik No. 7925 yang dengan berkesannya menyahkawalselia dan menswastakan industri telekomunikasi. Dikatakan, bahawa pendekatan "lepas tangan" mengakibatkan Filipina memiliki salah satu Internet paling perlahan di Asia. NTC sendiri menyatakan undang-undang tersebut sebagai "alasan mengapa pemerintah menghadapi masalah dalam mengatur perkhidmatan internet hari ini".

Rujukan
-------

1. ↑  Ranada, Pia (July 14, 2016). "Duterte retains Arroyo appointee Cordoba as NTC chief". Rappler. Dicapai pada July 14, 2016. Cite has empty unknown parameter: `|1=` (bantuan)
2. ↑  "PH Internet slowest in Asean".
3. ↑  "REPUBLIC ACT No. 7925". Diarkibkan daripada yang asal pada June 12, 2016. Dicapai pada June 27, 2016.
4. ↑  "National broadband only way to break telco duopoly". Diarkibkan daripada yang asal pada June 27, 2016. Dicapai pada June 27, 2016.
5. ↑  "PH Internet slowest in Asean". Diarkibkan daripada yang asal pada July 23, 2016. Dicapai pada June 27, 2016.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Suruhanjaya Telekomunikasi Kebangsaan (Filipina)*** |

* NTC Philippines official website Diarkibkan 2020-12-04 di Wayback Machine

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat

 |
Air sirap.
**Air sirap** merupakan sejenis minuman yang diperbuat dari perisa pandan dan air gula. 

Pada kebiasaannya pewarna merah digunakan bagi memberikan warna menarik kepada air sirap dan selalunya di berikan kepada para tetamu.

Pada kebiasaannya air sirap dihidangkan sejuk, iaitu dengan air batu. Rasanya yang sedap,dan mudah dibuat menjadikannya ia sebagai pilihan utama dalam kebanyakan majlis dan perayaan di Malaysia. 

Pada masa kini, air sirap segera ada dijual di kedai dan pasar raya, tetapi masih ramai yang memilih untuk membuatnya sendiri kerana air sirap yang dibuat dengan daun pandan asli baunya lebih wangi dan rasanya lebih sedap.

Sungguhpun begitu, kerana kini ramai orang yang tinggal di bandar dan sukar mendapatkan bahan utamanya, iaitu daun pandan dan air gula, kordial air sirap masih menjadi pilihan penduduk terutamanya yang tinggal di bandar.

Bagi penduduk kampung pula mereka lebih suka menghasilkannya kerana ia mudah dan murah. Bagaimanapun, sekiranya terlalu banyak pewarna digunakan, ia akan menyebabkan air sirap itu berasa pahit.

Lihat juga
----------

* Air gula (*molasses*/*treacle*)
* Sirap (*syrup*)
Ibu pejabat di Bandar Sejong
**Suruhanjaya Perdagangan Adil Korea** (**KFTC**) ialah pihak berkuasa Korea Selatan untuk persaingan ekonomi. Ia ditubuhkan pada tahun 1981 di dalam Lembaga Perancang Ekonomi. Undang-undang yang ditetapkan ialah Peraturan Monopoli dan Perdagangan yang Adil (MRFTA), Undang-Undang No. 3320, 31 Disember 1980. Pada tahun 1994, Suruhanjaya Perdagangan Adil dan sekretariatnya dipisahkan dari Lembaga Perancang Ekonomi sebagai pertubuhan pentadbiran pusat peringkat naib menteri. Pada tahun 1996, status Pengerusi KFTC dinaikkan dari peringkat naib menteri ke peringkat menteri.

Pertubuhan
----------

KFTC asal mempunyai lima pesuruhjaya dari tahun 1981 hingga 1990. Jumlah ini meningkat kepada tujuh pesuruhjaya dari tahun 1990 hingga 1997. Sejak tahun 1997, KFTC telah memiliki sembilan pesuruhjaya, yang meliputi seorang Pengerusi yang bertugas selama tiga tahun, seorang Wakil Ketua, dan tiga pesuruhjaya tetap lainnya. Terdapat empat pesuruhjaya yang tidak berdiri. Syarat mereka hanya boleh diperbaharui sekali sahaja. KFTC disokong dalam kerjanya oleh sekretariat. 

Kim Sang-jo, yang dikenali sebagai "penembak tepat chaebol", menjadi ketua pertama organisasi di bawah pemerintahan Moon Jae-in.

Rujukan
-------

1. ↑  "South Korea tries to boost the economy by hiking the minimum wage". *The Economist*. 12 October 2017.

Pautan luar
-----------

* Official English language website of the KFTC
* Official KFTC English Decision in Microsoft Case PDF
* Microsoft wants to drop antitrust appeal in South Korea
"SPN" dilencongkan di sini.

**Suruhanjaya Perkhidmatan Negeri Kelantan** **(SPN)** ditubuhkan di bawah peruntukan dalam Perkara 61 Bahagian Yang Pertama Undang-undang Perlembagaan Tubuh Kerajaan Kelantan. Ia memainkan peranan penting dalam aspek Pengurusan Sumber Manusia Negeri Kelantan.

Suruhanjaya Perkhidmatan Negeri Kelantan merupakan badan pengasingan atau sebagai badan bebas. Penubuhan Suruhanjaya Perkhidmatan Negeri Kelantan bermula pada tahun 1959 setelah cadangan penubuhannya dibentangkan di Dewan Undangan Negeri Kelantan (DUN) pada 14 April 1959. Pada 21 Mei 1959 cadangan penubuhannya diluluskan. Suruhanjaya Perkhidmatan Negeri Kelantan ditubuhkan secara rasminya pada 25 Jun 1959 dan penubuhannya dikuatkuasakan.

Bidang tugas yang terdapat dalam Suruhanjaya ini termaktub dalam Perlembagaan Negeri dan ia bertanggungjawab terhadap semua kategori kakitangan Perkhidmatan Awam Negeri Kelantan iaitu merangkumi semua jawatan daripada Kumpulan Pengurusan Tertinggi, Kumpulan Pengurusan Profesional dan Kumpulan Sokongan.

Dalam melaksanakan tugas-tugas dan tanggungjawab yang diamanahkan, Suruhanjaya Perkhidmatan Negeri Kelantan sentiasa memastikan segala tindakan dan keputusan yang dibuat tidak terkeluar dan selari dengan dasar-dasar dan garis panduan yang ditetapkan oleh Kerajaan Negeri, Jabatan Perkhidmatan Awam Malaysia dan Suruhanjaya Perkhidmatan Awam Malaysia melalui Pekeliling-pekeliling Perkhidmatan, Perintah-Perintah Am Kerajaan, Surat-surat Arahan dan lain-lain sumber rujukan dari semasa ke semasa.

Ahli-Ahli Suruhanjaya Perkhidmatan Negeri Kelantan
--------------------------------------------------

**Pengerusi**

YBM. Tengku Tan Sri Dato’ Haji Mohamad Rizam bin Tengku Abdul Aziz (Tengku Temenggong Kelantan)

**Timbalan Pengerusi**

YBhg. Dato' Hj. Nik Kazim bin Hj. Nik Yusoff

**Ahli-Ahli:**

YBhg. Dato' Ir. Yusoff bin Ismail  

YBhg. Dato' Nik Kamaruddin bin Ismail  

YBhg. Jeneral (B) Tan Sri Dato' Sri Nik Ismail bin Nik Mohamed  

YBhg. Dato' Azmi bin Mohd Ali  

YBhg. Dato’ Hj. Serpudin bin Mohamad  

YBhg. Dato' Hj. Mohd Faudzi bin Che Mamat

Alamat
------

Suruhanjaya Perkhidmatan Negeri Kelantan  

Blok 6, Kompleks Kota Darulnaim  

15503 Kota Bharu, Kelantan  

TEL : 09-7485089  

FAX : 09-7486884  

EMAIL : spn[at]kelantan.gov.my

Pautan Luar
-----------

* Portal Rasmi

1. ↑  Ahli-ahli Suruhanjaya Perkhidmatan Negeri Kelantan
Serembang, 95500 Daerah DEBAK
-----------------------------

Kampung Serembang Debak merupakan sebuah kampung di dalam Daerah Debak yang terletak di kawasan berhampiran laluan jalanraya Daerah Debak antara kampung Tuie Debak, Bungin Debak dan berdekatan Mangut untuk ke Daerah Debak. Hampir semua pekan di bawah seliaan Daerah Debak terletak di kawasan berbukit. Ia mempunyai dua buah jalan apabila mahu ke Pekan Debak iaitu melalui jalan bangkit rembai melalui suri seterusnya ke Debak iaitu laluan lama. Bagi Laluan baharu Daerah Debak adalah jalan dari Kampung Bungin Debak melalui kampung serembang dan seterusnya laluan pintas ke Pekan Debak memudahkan akses pentadbiran dan kemudahan asas bagi Daerah ini. Lazimnya Sekolah-sekolah seliaan dibawah Daerah Debak sememangnya menjadikan SMK SARIBAS sebagai destinasi melanjutkan pelajaran ke peringkat yang lebih tinggi. ( SK Bungin, SK Tuie, SK Serembang Debak)

Pentadbiran
-----------

Daerah Debak adalah ditadbir terus oleh pentadbiran Pejabat Daerah Debak. Terdapat banyak kampung-kampung dan kawasan baharu telah dimasukkan didalam pemetaan baharu Daerah ini bagi menjadikan Debak sebagai sebuah Daerah penuh tidak lama lagi. Bagi melicinkan pentadbiran beberapa agenda pembangunan telah dirancangkan khasnya oleh DUN N35 Saribas dibawah rancangan BDDA untuk memajukan Betong.
Kematian akibat penyakit tidak berjangkit per juta orang pada tahun 2012   688-2,635  2,636-2,923  2,924-3,224  3,225-3,476  3,477-4,034  4,035-4,919  4,920-5,772  5,773-7,729  7,730-8,879  8,880-13,667
Ini **senarai negara-negara mengikut risiko kematian akibat penyakit tidak berjangkit** seperti penyakit jantung, barah, kencing manis atau penyakit pernafasan kronik antara usia 30 dan 70 mengikut terbitan Pertubuhan Kesihatan Sedunia pada tahun 2008. Mengira risiko kematian akibat penyakit tidak berjangkit adalah penting untuk menilai tanggungan kematian disebabkannya dalam suatu kependudukan.

Jadual hayat yang menyatakan kadar kematian daripada semua punca mengikut usia dan jantina bagi Negara-negara Ahli WHO dibangunkan mengguna data pendaftaran kematian, sistem pendaftaran sampel (India, China) dan data kematian kanak-kanak dan dewasa daripada banci dan penyelidikan yang sedia ada.

Taburan punca kematian dianggar berdasarkan data pendaftaran kematian dan data daripada kajian epidemiologi berasaskan penduduk, daftar penyakit dan sistem penyata untuk punca-punca kematian yang terpilih. Punca kematian untuk kependudukan tanpa data pendaftaran kematian yang boleh digunakan dianggar dengan model punca kematian bersama dengan data daripada kajian epidemiologi berasaskan penduduk, daftar penyakit dan sistem penyata.

Tangga 2015 WHO
---------------

| Tangga | Negara | Risiko kematian akibat penyakit tidak berjangkit |
| --- | --- | --- |
| 1 |  Korea Selatan | 8.3% |
| 2 |  Switzerland | 8.7% |
| 3 |  Jepun | 8.8% |
| 4 |  Australia | 8.9% |
| 5 |  Sweden | 9.1% |
| 6 |  Itali | 9.4% |
| 7 |  Israel | 9.5% |
| 8 |  Norway | 9.6% |
| 9 |  Luxembourg | 9.7% |
| 10 |  Kanada | 9.8% |
| 11 |  Sepanyol | 10.0% |
| 12 |  Singapura | 10.1% |
| 13 |  Finland | 10.1% |
| 14 |  Ireland | 10.3% |
| 15 |  New Zealand | 10.4% |
| 16 |  Malta | 10.5% |
| 17 |  Perancis | 10.9% |
| 18 |  Belanda | 11.0% |
| 19 |  United Kingdom | 11.0% |
| 20 |  Costa Rica | 11.1% |
| 21 |  Austria | 11.2% |
| 22 |  Portugal | 11.3% |
| 23 |  Chile | 11.5% |
| 24 |  Cyprus | 11.5% |
| 25 |  Denmark | 11.6% |
| 26 |  Belgium | 11.6% |
| 27 |  Jerman | 12.0% |
| 28 |  Greece | 12.3% |
| 29 |  Maldives | 12.4% |
| 30 |  Brunei | 12.6% |
| 31 |  Peru | 12.7% |
| 32 |  Ecuador | 13.1% |
| 33 |  Slovenia | 13.2% |
| 34 |  Amerika Syarikat | 13.6% |
| 35 |  Panama | 13.7% |
| 36 |  Honduras | 13.9% |
| 37 |  Qatar | 14.2% |
| 38 |  El Salvador | 14.2% |
| 39 |  Colombia | 14.6% |
| 40 |  Albania | 14.7% |
|

Lihat juga
----------

* Penyakit tidak berjangkit
* Senarai negara-negara mengikut jangka hayat

Rujukan
-------

 

1. ↑
Maklumat penerbitan
-------------------

### Pendahuluan

Majalah Warta Konsumer diterbitkan sebagai satu langkah sokongan untuk membantu usaha kerajaan Malaysia membudayakan serta memartabatkan hak-hak pengguna. Selain itu, usaha ini juga bertujuan untuk menyedarkan kepada umum mengenai hak-hak mereka sebagai pengguna di samping memberi maklumat terkini mengenai isu-isu pengguna dan aktiviti perdagangan di peringkat domestik khasnya. Penerbitan yang disediakan akan dapat membantu pengguna meningkatkan ilmu pengetahuan.

Warta Konsumer kini telahpun berwajah baru. Penerbitan kali ini akan berterusan dalam memaparkan hal ehwal semasa berkaitan KPDNKK untuk 3 kali keluaran dalam setahun.

### Sasaran pembaca

Semua golongan pembaca yang memang terlibat terus sebagai pengguna pelbagai produk dan perkhidmatan seperti golongan professional, pemimpin masyarakat, guru, pelajar sekolah rendah, menengah, mahasiswa, kakitangan kerajaan, awam dan masyarakat pengguna.yang tidak mengenal usia.

### Objektif penerbitan

Antara objektif penerbitan

1. Mengetengahkan pelbagai isu kepenggunaan kepada masyarakat.
2. Memaklumkan pengguna tentang dasar, akta, berita dan maklumat yang baru dari kementerian berkaitan.
3. Memberi penekanan terhadap tanggungjawab kerajaan untuk melindungi pengguna di Malaysia.
4. Meningkatkan kesedaran awam yang lebih positif terhadap pelbagai isu kepenggunaan.
5. Mewujudkan kefahaman dan kerjasama antara kepenggunaan di kalangan rakyat untuk mencapai Wawasan 2020.

### Jumlah pengedaran

Bagi memenuhi perubahan citarasa dan keperluan membaca maklumat kepenggunaan, sebanyak 30,000 naskah bagi setiap terbitan akan diedarkan seluruh negara termasuk Sabah dan Sarawak. Warta Konsumer akan diedarkan melalui, sekolah-sekolah, perpustakaan-perpustakaan, pusat khidmat wakil rakyat, jabatan-jabatan kerajaan, agensi kerajaan dan kedai-kedai buku terpilih.

Laman web Majalah Warta Konsumer (WK)
-------------------------------------

* (Sedang di dalam Pembinaan !!!)
*
| Bandar Segamat |
| --- |
|  |
| **Geografi** |
| **Status** | Mukim |
| **Asal nama** | N/A |
| **Negara** |  Malaysia |
| **Negeri** |  Johor |
| **Daerah** | Segamat |
| **Mukim** | Bandar Segamat |
| **Keluasan** | N/A |

Bandar Segamat
Terminal Pengangkutan Awam Segamat
**Bandar Segamat** merupakan pecahan kawasan pentadbiran bagi negeri Johor.

Johor dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).

Pentadbiran
-----------

Bandar Segamat merupakan salah sebuah mukim yang terdapat dalam negeri Johor, dan juga merupakan satu dari mukim yang terletak dalam pentadbiran Daerah Segamat.

Pautan luar
-----------

* KOD PENCAMAN LOT TANAH – Unique Parcel Identifier : UPI Diarkibkan 2017-12-27 di Wayback Machine

| * l
* b
* s
Segamat |
| --- |
| Bandar | 
* Batu Anam
* Bekok
* Buloh Kasap
* Jementah
* Labis
* Segamat

 |
| Mukim | 
* Bekok
* Buloh Kasap
* Chaah
* Gemas
* Gemereh
* Jabi
* Jementah
* Labis
* Pogoh
* Sungai Segamat
* Sermin

 |
| Pekan | 
* Gemas Baru

 |
| Lihat juga: Mukim di Johor |